laion/Wikipedia-Exotic huggingface dataset:
יחסי אנגולה–צ'ילה

יחסי אנגולה–צ'ילה הם יחסי החוץ בין אנגולה וצ'ילה. היחסים הדיפלומטיים בין אנגולה לצ'ילה כוננו באופן רשמי ב-8 באוגוסט 1990. בשנת 2008 חתמו שרי החוץ של שתי המדינות על הסכמים בנושא שיתוף פעולה כלכלי, מדעי, טכני ותרבותי בתחום הנפט, יצירת מנגנון להתייעצויות דו-צדדיות. בתחום הנפט אנגולה היא אחת הספקיות הגדולות ביותר של פחמימנים אלו לשוק הצ'יליאני, ואילו צ'ילה מעניקה הכשרה לטכנאים שלה בחיפוש, ניצול והפצה באמצעות חברת הנפט הלאומית שלה. ב-2 באוגוסט 2014 ערכה נשיאת צ'ילה מישל בצ'לט ביקור ממלכתי באנגולה, שם הסכימה עם מקבילה האנגולי ז'וזה אדוארדו דוש סנטוש, כדי לחזק את יחסי המסחר עם הקמת ועדה שיתוף פעולה כלכלי בין שתי המדינות כדי לקדם את ההסכמים שכבר נחתמו בין שתי המדינות, כולל גידול ביצוא גולמי מאנגולה לצ'ילה. בתחום שיתוף הפעולה, אנגולה היא המרוויחה הגדולה ביותר ממלגות נלסון מנדלה, אשר צ'ילה מעמידה לרשות הסטודנטים האפריקאים לצורך השתלמויות באוניברסיטאות צ'יליאניות שונות. בשנת 2017 הסתכם הסחר בין המדינות ב-11 מיליון דולר. המוצרים העיקריים שיוצאו על ידי צ'ילה לאנגולה היו מקרל, הודו קפוא ויינות, ואילו אנגולה מייצאת לצ'ילה בעיקר שמן דגים גולמי. אנגולה מיוצגת בצ'ילה באמצעות שגרירותה בברזיליה, ברזיל. צ'ילה מיוצגת באנגולה באמצעות שגרירותה בפרטוריה, דרום אפריקה, ובנוסף מחזיקה קונסוליית כבוד בלואנדה. מדיה וקבצים בנושא יחסי אנגולה–צ'ילה בוויקישיתוף אתר על יחסי מדינות
הזוג המוזר (סרט)

הזוג המוזר (באנגלית: The Odd Couple) הוא סרט קומדיה אמריקאי משנת 1968 עם ג'ק למון ווולטר מתאו בתפקידים הראשיים. התסריט נכתב על ידי ניל סיימון והוא מבוסס על מחזה שלו באותו שם משנת 1965 שזכה להצלחה גדולה בברודוויי. העלילה היא על שני חברים גרושים הגרים בדירה אחת ושונים באופיים - אחד מרושל והשני כפייתי לסדר וניקיון. הסרט זכה להצלחה מסחרית גדולה. כעבור 30 שנה נפגשו שוב ג'ק למון וולטר מתאו באותם התפקידים בסרט "הזוג המוזר 2". פליקס אונגר (ג'ק למון) רוצה להתאבד לאחר שאשתו פרנסס הודיעה לו שברצונה להתגרש. הוא שוכר חדר בקומה גבוהה במלון אך החלון לא נפתח. הוא נכנס למועדון ורוצה להשתכר אך נתפס לו הצוואר. לבסוף הוא עומד על גשר וחושב להתאבד בקפיצה לנהר. בינתיים מחכים לו חבריו למשחק פוקר בדירתו של אוסקר מדיסון (וולטר מתאו). אוסקר הוא כתב ספורט, גרוש מאשתו בלאנש. דירתו הפוכה, ולא מסודרת. הוא מכין כריכים לחבריו למשחק - וויני (ג'ון פידלר), רוי (דייוויד שיינר), ספיד (לארי היינס) שסיגר תמידי נעוץ בפיו ומורי (הרברט אדלמן) שהוא שוטר שלא נפרד מאקדחו. מאחר שהם מודאגים בשל התעכבותו של פליקס, אוסקר מתקשר לפרנסס והיא מודיעה לו שהם מתגרשים ושפליקס שלח לה מברק התאבדות. לאחר כמה שעות חרדה מגיע פליקס שבור וכולם מכסים אותו באהבה ודאגה וסוגרים את החלון שלא יקפוץ. אוסקר מציע לפליקס שיגור בדירתו כמה ימים עד שיתאושש. פליקס מסכים וכאן מתחילות הצרות. פליקס הוא כפייתי לסדר ולנקיון. הוא מתחיל לסדר את הדירה ולהעיר כל הזמן לאוסקר. הוא גם סובל מאלרגיה לבושם וחמרים נוספים ומשמיע מדי פעם קולות לפתיחת הגרון והסינוסים שלו. זה מערער את עצביו של אוסקר שפותח את החלות בדירה בתקווה שאוסקר יקפוץ. כאשר אוסקר מסקר משחק בייסבול הוא מפריע לו בשיחה טלפון ואומר לו שלא יאכל נקניקיות כי הוא מכין שעועית ואוסקר מחמיץ מהלך חשוב במשחק. אוסקר מחליט להזמין שתי שכנות אחיות מהבניין- ססילי וגוונדולין פידג'ן (מוניקה אוונס וקרול שלי), אחת אלמנה ואחת גרושה. פליקס מכין להם ארוחה עם צלי בשר. כשאוסקר הולך למטבח להכין משקאות, פליקס פותח בשיחה עם הבנות, מראה להם את תמונת אשתו וילדיו ומתחיל לבכות. כשאוסקר חוזר מהמטבח הוא מוצא את שלושתם בוכים. אוסקר לא יכול לסבול את פליקס. הוא מלכלך את הדירה בכוונה וזורק לקיר צלחת עם פסטה. לבסוף הוא מורה לו לעזוב. פליקס הנעלב הולך ובמשך כמה ימים לא ידוע היכן הוא. החברים מודאגים ויוצאים לסיור בעיר במכונית המשטרה של מורי אך לא מוצאים אותו. הם משחקים פוקר אך מודאגים. לפתע נכנס פליקס קורן מאושר כדי לקחת את בגדיו. לחברים המופתעים הוא מודיע כי עבר לגור בדירת האחיות פידג'ן. ניל סיימון היה מועמד לפרס אוסקר לתסריט המעובד הטוב ביותר. פרנק ברכט היה מועמד לפרס אוסקר לעריכה הטובה ביותר. הסרט היה מועמד לפרס גלובוס הזהב לסרט הטוב ביותר - קומדיה או מוזיקלי. ג'ק למון וולטר מתאו היו מועמדים לפרס גלובוס הזהב לשחקן הטוב ביותר - סרט קומדיה או מוזיקלי. "הזוג המוזר", במסד הנתונים הקולנועיים IMDb (באנגלית) "הזוג המוזר", באתר נטפליקס "הזוג המוזר", באתר AllMovie (באנגלית) "הזוג המוזר", באתר Rotten Tomatoes (באנגלית) "הזוג המוזר", באתר Box Office Mojo (באנגלית) "הזוג המוזר", באתר Metacritic (באנגלית) "הזוג המוזר", באתר אידיבי "הזוג המוזר", במסד הנתונים הקולנועיים KinoPoisk (ברוסית) הזוג המוזר, באתר אנציקלופדיה בריטניקה (באנגלית) הזוג המוזר, באתר TCM
יחסי ברבדוס–צ'ילה

יחסי ברבדוס–צ'ילה הם יחסי חוץ בין הרפובליקה של צ'ילה לבין ברבדוס. שתי המדינות חברות בקהילה של אמריקה הלטינית והמדינות הקריביות וארגון מדינות אמריקה. כמו כן, היחסים בין שתי המדינות מעוגנים כחלק מיחסי צ'ילה עם מדינות הקהילה הקריבית (Caricom), שברבדוס היא חלק ממנה. שתי המדינות כוננו רשמית יחסים דיפלומטיים ב-3 באוקטובר 1967. שתי המדינות חתמו על הסכמים לפטור מאשרות דיפלומטיות (2009) והסכם על שירותי אוויר (2010). לגבי ביקורים ממלכתיים בין מנהיגי שתי המדינות, בשנת 2005 ערך נשיא צ'ילה ריקארדו לאגוס ביקור בברבדוס. כמו כן, בשנת 2017 הנשיאה מישל בצ'לט ביקר בברבדוס במסגרת סיור במרכז אמריקה ובקריביים, שם נפגשה עם המושל הכלכלי פיליפ גריבס ואז עם ראש ממשלת ברבדוס פרוינדל סטיוארט. בשנת 2016 הסתכם הסחר ב-2.3 מיליון דולר, ונותר יציב בחמש השנים האחרונות, אם כי הוא מורכב כמעט לחלוטין מיצוא של צ'ילה לאומה הקריבית. המוצרים העיקריים שיוצאו על ידי צ'ילה לברבדוס היו תכשירים לייצור משקאות, עצים מחטניים, יין וחלב מרוכז, בעוד שברבדוס מייצאת לצ'ילה בעיקר מכשירים רפואיים, מוצרים כימיים ובגדים. ברבדוס מיוצגת בצ'ילה באמצעות שגרירותה בקראקס, ונצואלה. צ'ילה מיוצגת ברבדוס באמצעות שגרירותה בפורט אוף ספיין, טרינידד וטובגו, ובנוסף מחזיקה קונסוליית כבוד בברידג'טאון. מדיה וקבצים בנושא יחסי ברבדוס–צ'ילה בוויקישיתוף Biblioteca del Congreso Nacional, Biblioteca del Congreso Nacional | Ley Chile, www.bcn.cl/leychile (באנגלית) Europa Press, Chile/Barbados/OEA.- El presidente de Chile llega a Barbados en busca de apoyos para lograr la secretaría de la OEA, www.europapress.es, ‏2005-02-21 Cooperativa.cl, Bachelet se reunió con primer ministro de Barbados para fortalecer lazos, Cooperativa.cl (ב־) Wayback Machine, web.archive.org, ‏2017-08-16
ITunes Originals – Fiona Apple

iTunes Originals – Fiona Apple הוא מהדורת iTunes Originals של הזמרת והיוצרת האמריקאית פיונה אפל, שיצאה בארצות הברית ב-14 בפברואר 2006 (ראו 2006 במוזיקה) ומאוחר יותר הופצה בבריטניה בדצמבר 2007. האלבום מורכב משירים שבוצעו בלייב, שירים שפורסמו בעבר וראיונות שונים. האלבום יצא בהורדה דיגיטלית דרך אייטונס. האלבום החזיק בשיא המכירות הגבוהות ביותר בשבוע אחד לאלבום דיגיטלי בלבד, עד שגנרלס בארקלי עם האלבום St. הצליחו לעקוף אותו. "iTunes Originals" "Tymps (the Sick in the Head Song)" "I Want to Make People Happy" (ראיון) "Never Is a Promise" "It Didn't Turn out How I Expected It to Turn Out" (ראיון) "Criminal" (גרסת iTunes Originals) "I Can't Remember How I Got There" (ראיון) "Shadowboxer" (גרסת iTunes Originals) "A 90 Word Album Title" (ראיון) "Fast as You Can" (גרסת iTunes Originals) "Your Crowbar, So Far" (ראיון) "I Know" (גרסת iTunes Originals) "It Was Just a Plastic Bag" (ראיון) "Paper Bag" "The Making of Extraordinary Machine" (ראיון) "O' Sailor" "A Pep Talk to Myself" (ראיון) "Extraordinary Machine" (גרסת iTunes Originals) "A Bird's Eye View of All of My Relationships" (ראיון) "Get Him Back" (גרסת iTunes Originals) "I Just Wanted to Leave" (ראיון) "Window" "Finding the Key" (ראיון) "Better Version of Me" "I'm Feeling Hopeful" (ראיון) "Waltz (Better Than Fine)" מידע על האלבום ITunes Originals – Fiona Apple באתר MusicBrainz Mayfield, Geoff (May 20, 2006). "Over the counter: Unplugged, plugged", Billboard 118 (20): 35.
יחסי אוגנדה–צ'ילה

יחסי אוגנדה–צ'ילה הם יחסי החוץ בין אוגנדה וצ'ילה. היחסים הדיפלומטיים בין אוגנדה לצ'ילה כוננו באופן רשמי ב-10 במרץ 1964. אוגנדה מיוצגת בצ'ילה באמצעות שגרירותה בוושינגטון די. סי., ארצות הברית. צ'ילה מיוצגת באוגנדה באמצעות שגרירותה בניירובי, קניה, ובנוסף מחזיקה קונסוליית כבוד בקמפלה. מדיה וקבצים בנושא יחסי אוגנדה–צ'ילה בוויקישיתוף אתר על יחסי מדינות ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
ג'יימס בולוור

הכומר ג'יימס בולוור (באנגלית: James Bulwer‏; 21 במרץ 1794 – 11 ביוני 1879) היה אספן, חוקר טבע, אמן וקונכולוג אנגלי. הוא היה חבר קרוב ופטרון של ג'ון סל קוטמן. הוא היה חבר בבית הספר לציירים באסכולת נוריץ'. בולוור נולד באיילשאם בנורפוק, בנם של ג'יימס בולוור ומרי סימן, והוטבל על ידי הוריו ב־23 במרץ 1794, בכנסיית הקהילה של העיר. הוא למד במכללת ישו בקיימברידג'. בתקופת שהותו בקיימברידג' הוא לקח שיעורי רישום מאמן הנוף המפורסם ג'ון סל קוטמן והפך לעמית של אגודה לטבע בשל התעניינותו ברכיכות. בשנת 1818 הוא עלה בדרגות בהיררכיה של הכנסייה. הוא עבר מדבלין, לבריסטול בשנת 1831 ולסנט ג'יימס, פיקדילי בשנת 1833. הוא בילה כמה חורפים בנסיעות בספרד, פורטוגל ובאיי מדיירה, לפעמים בחברת הפילוסוף והנוסע אלפרד ליאל. באביב 1825 אסף בולוור ציפור ים לא ידועה באיי מדיירה. שבשנת 1828 קיבלה את השם על שמו. בולוור עזב את לונדון בשנת 1839 וחזר לנורפוק, והפך לכומר של בליקלינג הול ומאוחר יותר של הונוורת'. הוא חידש את היכרותו עם ג'ון סל קוטמן כאשר בניו למדו בבית הספר וכמה משרטוטיו של ספרד ומדיירה עוררו השראה לציורי צבעי המים של קוטמן. בנו ג'יימס רדפורד בולוור הפך לעורך דין וחבר פרלמנט וגם שיחק בקריקט ממדרגה ראשונה. קתדרלה במדירה פונחל, מדירה טירת הפיסגה פורטו סנטו מדיה וקבצים בנושא ג'יימס בולוור בוויקישיתוף Moore, Andrew W. (1985). The Norwich School of Artists. HMSO/Norwich Museums Service. "Bulwer, James (BLWR814J)"
אפצ'י וסיפור

אפצ'י וסיפור הייתה סדרת טלוויזיה לילדים אשר שודרה בערוץ הראשון בין השנים 2004–2008. בעקבות עליית הסדרה וקידומה, יצאו במקביל ספרים של הסדרה. צ'ילי פטרוצ'ילי היא מכשפה קטנה ושובבה אשר אוהבת לשמוע סיפורים, בכל פעם שהיא מתעטשת היא מביאה את לירון והוא מספר לה סיפור. בעונה השנייה הצטרף אליה הפיון דן והם שומעים את הסיפור ביחד ובזמן הסיפור דן מטייל בספר. בעונה השלישית נוספו גם מנחים נוספים, ביניהם: איתי שגב, קארין אופיר ואורי אומנותי. בנוסף הוצגה עונה מיוחדת לחגי ישראל בהשתתפות גלית גיאת וסופי צדקה, שם הן מספרות לצ'ילי על מנהגי החגים. צ'ילי פטרוצ'ילי (איקי גלעד) - מכשפה קטנה ושובבה אשר אוהבת לשמוע סיפורים, בכל פעם שהיא מתעטשת היא מביאה את לירון. דן (עונה 2: שרון בר עזר, עונה 3: ז'יל בן-דוד) - פיון קטן וחבר טוב של צ'ילי, בעונה השנייה גר אצל צ'ילי עקב שיפוצים בפטריה שלו ובעונה השלישית חזר אל הפטריה. לירון (לירון זייד) - חבר טוב ואנושי של צ'ילי, נוהג לספר לה סיפורים. אפצ'י וסיפור, במיזם "אישים" לתיעוד היצירה הישראלית תשמעו סיפור, באתר ynet, 4 ביוני 2004 מעיין כהן, ‏ציבלין תשקיע 1.5 מיליון שקל בסדרת "אפצ'י וסיפור", באתר גלובס, 3 ביוני 2004
ליונלו מנפרדוניה

ליונלו מנפרדוניה (באיטלקית: Lionello Manfredonia; נולד ב-27 בנובמבר 1956) הוא כדורגלן איטלקי ששיחק בעמדות הבלם והקשר. כיום, הוא אחראי על הנוער של ברשה. במהלך קריירת המועדונים שלו, מנפרדוניה שיחק עבור הקבוצות האיטלקיות לאציו (85–1975), יובנטוס (87–1985) ורומא (89–1987). מנפרדוניה נמצא אשם במעורבותו בפרשת הטיית המשחקים טוטונרו 1980, ואף הורחק מהמגרשים למשך שלוש שנים, בעוד שלאציו ירדה לסרייה ב'. במהלך עונתו האחרונה ברומא במסגרת משחק חוץ מול בולוניה ב-30 בדצמבר 1989 בתנאי משחק קפואים של מינוס חמש מעלות, מנפרדוניה התמוטט לאחר שסבל מהתקף לב; חברו לשעבר מלאציו, ברונו ג'ורדאנו, היה הראשון שהגיע כדי לעזור לו. אף על פי שמנפרדוניה ביצע שיקום מלא וחזר למגרשים, הוא החליט לפרוש מכדורגל בתום העונה בגיל 33. מנפרדוניה ייצג את נבחרת איטליה בין השנים 1977 ל-1978, כשאת הבכורה שלו במדים הלאומיים ערך במסגרת הניצחון 0–3 על נבחרת לוקסמבורג ב-3 בדצמבר 1977. הוא היה חלק מסגל הנבחרת האיטלקית למונדיאל 1978, שבו איטליה סיימה במקום הרביעי. יובנטוס סרייה א' (1): 1985/86 הגביע הביניבשתי (1): 1985 ליונלו מנפרדוניה, באתר Transfermarkt ליונלו מנפרדוניה, באתר Soccerway ליונלו מנפרדוניה, באתר WorldFootball.net ליונלו מנפרדוניה, באתר National Football Teams ליונלו מנפרדוניה, באתר FootballDatabase.eu
אלכס ברנגר

אלחנדרו "אלכס" בֶּרֶנְגֵר רמירו (בספרדית: Alejandro 'Álex' Berenguer Remiro; נולד ב-4 ביולי 1995) הוא כדורגלן ספרדי המשחק בעמדת הקיצוני באתלטיק בילבאו. ברנגר נולד בפמפלונה, נווארה והוא תוצר מחלקת הנוער של אוססונה. את הופעת הבכורה שלו בקבוצת המשנה הבוגרת של המועדון ערך בפברואר 2014 במסגרת הליגה הספרדית הרביעית. ב-10 בספטמבר של אותה השנה, ברנגר רשם את משחקו הראשון במדי הקבוצה הבוגרת כאשר נכנס כמחליף בהפסד החוץ 2–0 לדפורטיבו אלאבס במסגרת גביע המלך הספרדי. את משחקו הראשון במסגרת הליגה הספרדית השנייה ערך ב-10 בינואר של השנה החולפת, כשנכנס פעם נוספת כמחליף בתיקו אחת בחוץ מול רקראטיבו ולבה. ברנגר כבש את שער הבכורה שלו בקריירה הבוגרת ב-30 באוגוסט 2015 בניצחון 0–1 על מיראנדס. ב-29 בינואר 2016 הוא האריך את חוזהו עד לשנת 2020. את משחקו הראשון בליגה הבכורה רשם ב-22 בספטמבר במסגרת הפסד הבית 2–1 לאספניול. שער הבכורה שלו בליגה הגיע ב-5 באפריל 2017 במסגרת ניצחון החוץ 0–1 על דפורטיבו אלאבס. ב-17 ביולי 2017, ברנגר נמכר לטורינו האיטלקית עבור חמישה וחצי מיליון אירו כולל מיליון אירו בונוסים. ב-11 באוגוסט ערך את הופעת הבכורה בקבוצה בו הבקיע את שערו הראשון בניצחון 1–7 על טרפני בגביע האיטלקי. ב-20 באוגוסט ערך את הופעתו הבכורה בליגה בתיקו אחת נגד בולוניה. ב-11 בדצמבר הבקיע את שער הליגה הראשון שלו בניצחון 1–3 על לאציו. ב-2 באוקטובר 2020 חתם באתלטיק בילבאו לארבע שנים. בעונתו הראשונה בקבוצה הבקיע ברנגר שמונה שערי ליגה, וכן הבקיע מול לבאנטה בתוספת הזמן את שער הניצחון בחצי גמר גביע המלך הספרדי. בעונת 2021/22 ברנגר לא הצליח לכבוש, והתחרה על מקום בהרכב עם השחקן הצעיר ניקו ויליאמס. בפברואר 2022 הבקיע ברנגר בדקה ה-89 את שער הניצחון מול ריאל מדריד ברבע גמר גביע המלך, שהסתיים בתוצאה 0–1 לבילבאו. אתלטיק בילבאו הסופר קאפ הספרדי: 2021 גביע המלך הספרדי: 2023/24 אלכס ברנגר, באתר Transfermarkt אלכס ברנגר, באתר Soccerway אלכס ברנגר, באתר BDFutbol אלכס ברנגר, באתר WorldFootball.net אלכס ברנגר, באתר FootballDatabase.eu אלכס ברנגר, באתר ESPN אלכס ברנגר עורך את הבכורה שלו בקבוצת המילואים (בספרדית) ברנגר מקנה לקבוצתו את הניצחון (בספרדית) אלכס ברנגר חותם על הארכת חוזה עד ליוני 2020 (בספרדית) רשמי: ברנגר לטורינו עוזי דן, דגל לבן: ריאל מדריד הפסידה לבילבאו 1:0 והודחה מהגביע הספרדי, באתר הארץ, 4 בפברואר 2022
ג'וזף קלובר

ג'וזף קלובר (באנגלית: Joseph Clover‏; 1779 – 1854) היה צייר פורטרטים אנגלי וחבר בבית הספר לציירים באסכולת נוריץ'. קלובר נולד בשנת 1779 בעיירה אולשאם הקטנה בנורפוק, שם הוטבל ב-19 בספטמבר על ידי הוריו תומאס ואן קלובר. הוא החל את הקריירה שלו כחרט אך החליט לוותר על החריטה בעקבות הערותיהם של אנשים שהעריכו את כישרונו כצייר. לאחר שצייר דיוקן של דודו קיבל השראה והחליט לפנות לציור פורטרטים. קלובר התגורר בנוריץ' וגם בלונדון. ב-1806 הוצג קלובר בפני המשורר ריצ'רד קומברלנד, שהזמין אותו לביתו ברמסגייט, עיירה בקנט, והזמין אותו לצייר דיוקנאות. הוא חזר לבקר במקום במהלך חודשי הקיץ במשך ארבע עשרה שנים. בלונדון היה קלובר חבר בולט באגודת שווידנבורג, כיהן בה במשך כמה שנים ומונה לאחד מנאמני רכוש האגודה בשנת 1834. בין פטרוניו של קלובר היו המרקיז של סטפורד, הלורד לוויסון גובר והרוזנת דה גריי. ציוריו של קלובר קיימים באוספים ציבוריים ברחבי בריטניה, כולל הקולג' המלכותי של הרופאים (לונדון), אולם סנט אנדרו בנוריץ', אוספי המוזיאונים של נוריץ' בטירת נוריץ', ומוזיאון הגלריה לאמנות בוויילס. מדיה וקבצים בנושא ג'וזף קלובר בוויקישיתוף Uncle Joseph, Joseph T Clover Chambers, John (1829). A general history of the county of Norfolk. Norwich: published for J. Stacey Walpole, Josephine, Art and artists of the Norwich School, Antique Collectors' Club, 1997, ISBN 1-85149-261-5
אלן ואן לאנגן

אלן חזינה ואן לאנגן (בהולנדית: Ellen Gezina Maria van Langen; נולדה ב-9 בפברואר 1966) היא אתלטית הולנדית בעברה. היא אלופה אולימפית (ברצלונה 1992) בריצת 800 מטר. ואן לאנגן נולדה באולדנזאל. היא שיחקה כדורגל ורק בגיל 20 החלה להתאמן בריצה. באוניברסיאדה שנערכה בדיסבורג בשנת 1989 זכתה ואן לאנגן במדליית כסף ריצת 800 מטר בתוצאה של 1:59.82 דקות, אחרי אנה פידליה קירוט מקובה (1:58.88 דקות) ולפני אינה איבסייבה מברית המועצות (2:01.03 דקות). באליפות אירופה שנערכה בספליט, יוגוסלביה (באותה העת) ב-29 באוגוסט 1990 היא סיימה במקום רביעי בריצת 800 מטר בתוצאה של 1:57.57 דקות, 18 מאיות השנייה איטי ממדליית ארד. ואן לאנגן סבלה מפציעה בגיד אכילס בשנת 1991. באליפות העולם שנערכה בטוקיו אותה שנה היא סיימה במקום 17 בריצת 800 מטר בתוצאה של 2:02.02 דקות ולא הצליחה לעלות לשלב חצי הגמר. בתחרות על שם פאני בלנקרס-קון שנערכה בהנגלו, הולנד ב-28 ביוני 1992 היא ניצחה בריצת 800 מטר בתוצאה של 1:56.66 דקות. שבועיים לאחר מכן, בתחרות שנערכה בהכטל, בלגיה היא קבעה בריצת 800 מטר תוצאה של 1:56.92 דקות ושבועיים לאחר מכן, באולימפיאדת ברצלונה (1992) זכתה ואן לאנגן במדליית זהב בריצת 800 מטר בשיא הולנד ותוצאת השנה בעולם של 1:55:54 דקות, לפני אלופת העולם ליליה נורוטדינובה מהמשלחת המאוחדת (1:55:99 דקות) וסגנית אלופת העולם אנה פידליה קירוט (1:56.80 דקות). היא ניצחה ב-10 מתוך 11 ריצות 800 מטר שבהן השתתפה בשנה זו. לאחר שנה זו היא סבלה מפציעות שונות ורבות. באליפות העולם שנערכה בגטבורג, שוודיה בשנת 1995 היא סיימה במקום שישי בריצת 800 מטר בתוצאה של 1:58.98 דקות. ריצת 800 מטר: 1:55.54 דקות (1992), שיא הולנד אלן ואן לאנגן, באתר הוועד האולימפי הבין-לאומי אלן ואן לאנגן, באתר olympedia.org אלן ואן לאנגן, באתר התאחדות האתלטיקה הבין-לאומית אלן ואן לאנגן, באתר Track and Field (נשים)
אצטדיון לה אינדפנדנסיה

אצטדיון לה אינדפנדנסיה (בספרדית: Estadio La Independencia) הוא אצטדיון כדורגל הממוקם בעיר טונחה, בירתו של מחוז בויאקה שבקולומביה. תכולתו הוא של כ-20,000 צופים ומשמש כאצטדיונן הביתי של קבוצות בויאקה צ'יקו ופטריוטס בויאקה. בנייתו החלה ב-1953 והייתה אמורה להסתיים ב-1957, אבל לבסוף רק ב-1969 הושלם סופית וב-1970 הייתה הפתיחה הרשמית. שימש בעיקר למשחקי חובבנים או ידידות של קבוצות מקומיות ולאומיות. אירח את גמר הליגה השנייה החובבנית בין אוניון מגדלנה למיונאריוס ב' ב-1984. מאוחר יותר שופץ לקראת המשחקים הלאומיים בשנת 2000. האירוע המשמעותי ביותר שנערך בו היה גמר אליפות קולומביה בטורניר האפרטורה של 2008 שבו התמודדו בויאקה צ'יקו ואמריקה קאלי, התמודדות שהוכרעה בסיכום שני המשחקים לטובת הקבוצה מבויאקה. באותה שנה החליטה ממשלת בויאקה להרחיב את התכולה מ-8500 ל-12,000 ומאוחר יותר ל-20,000. לאור זכייתה של צ'יקו והבטחת השתתפותה בקופה ליברטדורס, כמה ימים לפני משחק הבכורה שלה, קיבלה ממשלת בויאקה מהCONMEBOL את האישור לאחר את המשחקים באצטדיון. לאחר שהרחבת האצטדיון הושלמה ל-20,000 צופים ב-2011, התכנון העתידי הוא להרחיב את ההתכולה ל-28,000. כיום האצטדיון בנוי לאחר משחקים בינלאומיים וב-2017 שיחקה בו פטריוטס את משחקיה הביתיים במסגרת הקופה סודאמריקנה. בין השנים 1993–2000 שיחקה באצטדיון קבוצת לנסרוס בויאקה. האצטדיון משמש גם לאירוח של קונצרטים ואירועים מוזיקליים, בעיקר של בתי הספר בטונחה ובמחוז בויאקה ובאירועי סוף שנה וקרנבלים של המחוז. צ'יקו וסנטה פה לפני תחילת המשחק פטריוטס חוגגת את אליפות הליגה השנייה מדיה וקבצים בנושא אצטדיון לה אינדפנדנסיה בוויקישיתוף
דוד הרץ

דוד הרץ (בהונגרית: Herz Dávid; אדוני, 9 במרץ 1844 – בודפשט, 7 ביולי 1931) היה צייר יהודי-הונגרי, מורה לציור, מנהל בית ספר. אביו של השופט והיסטוריון הספרות בודוג הלמי. הרץ נולד במשפחה יהודית שאין עליה פרטים נוספים. משנת 1861 למד באקדמיה לאמנויות יפות (וינה) ומגיל עשרים ושתיים עבד כמורה לציור במכללה הקלוויניסטית של העיר פאפה ובבית הספר הממלכתי חטיבת הביניים לבנות במשך חצי מאה. בשנים 1895 עד 1909 היה מנהל בית הספר למלאכה ותעשייה במקום. הוא היה ידוע כצייר דיוקנאות המשמעותי ביותר בתחילת המאה העשרים, אך הוא צייר גם ציורי מזבח רבים, נופים וטבע. בשנת 1881 עיצב תפאורות ווילונות לתיאטרון של פאפה. ציורי התקרה (פרסקו) של הכנסייה הבנדיקטינית בפאפה הם גם בין יצירותיו. רבים מציורי הקיר שלו עיטרו את בית הלוויות של בית הקברות היהודי הישן בפאפה אך אלה נהרסו במהלך מלחמת העולם השנייה. משנת 1885 הוא השתתף עם ציוריו גם בתערוכות רבות בבודפשט. אשתו הייתה אטלקה גוטליב. קברו נמצא בבית הקברות היהודי פרקשרט בבודפשט. ז'ולט באוטי אישטוואן בוצ'ור הרוזן מוריץ אסטרהאזי פאל אסטרהאזי פרנץ פניוושי שאנדור הגדוש לאיוש איהאס קארוי יוקאי דניאל אושבאט קלמן סאל אישטוואן טיסה לקסיקון אמנות. בודפשט, 1965–1968 לקסיקון יהודי הונגרי. פטר אויווארי. 1929. גישה מקוונת יוז'ף פלטינוס: חטאי הבונים החופשיים. מהדורה 4. בודפשט, 1938–1939. לקסיקון ביוגרפי של מחוז וספרם. עורך ראשי. בלה וארגה. וספרם, האספה הכללית של הרשויות המקומיות של מחוז וספרם, 1998.
קיי ויליאם סטינסון

קיי ויליאם "ביל" סטינסון (באנגלית: K. William Stinson;‏ 20 באפריל 1930 – 9 בינואר 2002) היה פוליטיקאי אמריקאי שכיהן כחבר הקונגרס. סטינסון נולד בגרנד ראפידס שבמישיגן ולמד בבית הספר הציבורי שבעיר. לאחר שסיים ללמוד שם החל ללמוד במכללת ג'וניור גרנד ראפידס במשך שנתיים, לבסוף הוא סיים את לימודיו בשנת 1952 באוניברסיטת מישיגן באן ארבור. סטינסון נכנס לתוכנית ההכשרה למנהלים של חברת החשמל וסטינגהאוס. הוא התגייס לחיל הים של ארצות הברית בינואר 1953, למד בבית הספר לקצינים ושירת עד יוני 1956. הוא הועסק בחברת ווסטינגאוס בסיאטל שבוושינגטון בין השנים 1956–1959. הוא היה גם נציג היצרן בתעשיית מוצרי הספורט בין השנים 1959–1962. סטינסון נבחר כרפובליקני לקונגרס השמונים ושמונה (שכיהן מ-3 בינואר 1963 עד ל-3 בינואר 1965). הוא היה נחל כישלון כאשר ניסה להיבחר גם לקונגרס השמונים ותשע. סטינסון היה תושב וושינגטון לפני מותו ב־9 בינואר 2002. סטינסון נפטר בזמן חופשה בקאבו סן לוקאס, מקסיקו עם אשתו ובתו. קיי ויליאם סטינסון, באתר המדריך הביוגרפי של הקונגרס של ארצות הברית (באנגלית) סטינסון במדריך הביוגרפי של הקונגרס של ארצות הברית. ערך זה הוא קצרמר בנושא פוליטיקה. אתם מוזמנים לתרום לוויקיפדיה ולהרחיב אותו.
Playlist: The Very Best of Jessica Simpson

Playlist: The Very Best of Jessica Simpson (בעברית: רשימת שירים: הטוב ביותר של ג'סיקה סימפסון) הוא אלבום האוסף הראשון של הזמרת ג'סיקה סימפסון, אשר יצא ב-12 באוקטובר 2010 על ידי אפיק ולגסי רקורדס. בנוסף למהדורה הרגילה יצאה לאלבום מהדורה בריטית שכונתה כ-The Collection וכללה שני שירים נוספים. "I Think I'm in Love with You" "I Wanna Love You Forever" "Irresistible" "Angels" "A Little Bit" "With You" "Take My Breath Away" "I Belong to Me" "You Spin Me Round (Like a Record)" "A Public Affair" "These Boots Are Made for Walkin'" "Remember That" "Come On Over" "Do You Know" מידע על האלבום Playlist: The Very Best of Jessica Simpson באתר MusicBrainz האלבום Playlist: The Very Best of Jessica Simpson באתר Discogs בילי מאן, ברט ג'יימס, ג'ון שנקס https://www.allmusic.com/album/playlist-the-very-best-of-jessica-simpson-mw0002041338 https://www.discogs.com/es/Jessica-Simpson-The-Collection/release/8051087
אוגוסט בלמונט

אוגוסט בלמונט האב (באנגלית: August Belmont Sr.;‏ 8 בדצמבר 1813 – 24 בנובמבר 1890) היה פוליטיקאי יהודי-אמריקאי מומר ממוצא גרמני, משקיע הון, דיפלומט ויושב ראש הוועדה הדמוקרטית הלאומית בשנות ה-60 של המאה ה-19. בהמשך עבר לעסוק במרוצי סוסים גזעיים, הוא היה המייסד של מרוץ ה"Belmont Stakes" (אנ'), הרגל השלישית בסדרת מרוצי ה-Triple Crown, הקרוי על שמו, ומתקיים בפארק בלמונט (אנ') שבנה בנו, אוגוסט בלמונט הבן (אנ'). מדיה וקבצים בנושא אוגוסט בלמונט בוויקישיתוף אוגוסט בלמונט, באתר אנציקלופדיה בריטניקה (באנגלית) אוגוסט בלמונט, באתר "Find a Grave" (באנגלית) ערך זה הוא קצרמר בנושא פוליטיקאים אמריקאים. אתם מוזמנים לתרום לוויקיפדיה ולהרחיב אותו.
גיא מינטוס

גיא מינטוס (נולד ב-24 באוגוסט 1991) הוא מלחין ופסנתרן ישראלי. מינטוס נולד וגדל בהוד השרון לזוג עורכי דין. הוא למד בתיכון תלמה ילין במגמת ג'אז. כדי לרכוש את הבסיס, הוא החל ללמוד נגינת מוזיקה קלאסית בפסנתר בקונסרבטוריון תל אביב. בצבא שרת כמוזיקאי מצטיין, ורכש את הכשרתו באקדמיה למוזיקה באוניברסיטת תל אביב. המוזיקה שמינטוס יוצר שואבת השראה משורשיו המגוונים - עיראקים, מרוקאים ופולנים. מינטוס מלחין יצירות שמשלבות אלמנטים של מוזיקה קלאסית עם ג'אז, שאחת הבולטות שבהן היא הקונצ'רטו לפסנתרן מאלתר ותזמורת שהלחין. מינטוס ניגן את הקונצ'רטו בהופעת בכורה עם התזמורת הקאמרית הישראלית. אחד מעיסוקיו המרכזיים הוא יצירת עיבודים ליצירות מוכרות. בין עיבודיו ניתן למנות עיבודים למוזיקה קלאסית, כדוגמת יצירות של שופן ושל בטהובן, וקטעי אופרה. הוא משתף פעולה עם האופרה הישראלית. מינטוס הוא גם פסנתרן בינלאומי. הוזמן להלחין יצירות של תזמורת המלחינים האמריקאים, של התזמורת הסימפונית ירושלים ושל תזמורת ירושלים מזרח ומערב. הוא ביצע את היצירה רפסודיה בכחול עם התזמורת הממלכתית של בוואריה, הלחין מוזיקה לסרט התיעודי החדש על כנר על הגג - 'נס הניסים' (אנ'). בנוסף להופעות הסולו שלו כפסנתרן, מינטוס גם מנגן בטריו שהקים ונושא את שמו - גיא מינטוס טריו, וכולל גם את הקונטרבסיסט ארן הרדי ומהמתופף יונתן רוז. פרס לאונרד ברנשטיין של האגודה האמריקאית למלחינים פרס בחירת הקהל בתחרות הפסנתר של פסטיבל הג'אז במונטרה בשנת 2016. פרס מלחין הג׳ז הצעיר על שם הֶרְבּ אלפרט האגודה האמריקאית למלחינים. אתר האינטרנט הרשמי של גיא מינטוס גיא מינטוס, באתר Discogs (באנגלית) גיא מינטוס, באתר בנדקמפ גיא מינטוס, באתר האופרה הישראלית תל אביב-יפו מידע אודות גיא מינטוס (באנגלית)(הקישור אינו פעיל, 14.2.2024) מינטוס גיא, פסנתר, באתר www.israel-opera.co.il הפסנתרן והמלחין גיא מינטוס עושה כרצונו בסימפוניה החמישית של בטהובן, באתר www.makorrishon.co.il אמיר מנדל, איפה אני גר? איפה שיש פסנתר, באתר הארץ, 13 בנובמבר 2019 Guy Mintus, Ronen Foundation (באנגלית) אמיר מנדל, המלחינים העכשוויים המבטיחים של ישראל, באתר הארץ, 29 באוגוסט 2021 גיא מינטוס טריו | The Playground, באתר פסטיבל הג׳אז Leonard Bernstein Award, ASCAP Guy Mintus' prize winning performance, Montreux Jazz Festival's Solo Piano Competition, נבדק ב-2022-09-13 מינטוס גיא, באתר האופרה הישראלית